Berlingske Tidende, 1759-02-16
Dette gjøres herved 3de Postdage efter hverandre, alle og enhver bekiendt, at Mindstrup Hovedgaard udi Jylland, beliggende i Coldinghuus Amt, Nørvangsherret, Hveisel Sogn, dessen Hartkorn efter nye Matricul, Agger og Eng 17 Tdr. 1 Skp. 3 Fk. Skov og Mølleskyld 1 Tde. 2 Skp. 2 Fk. 2 Alb., og Jordskyld til Møllen 6. Skp. 2 Fl., tilsammen Hovedgaards Taxt, 19 Tdr. 2 Skp. 3 Fk. 2 Alb., tillige med underliggende Bøndergods 25 Tdr. 2 Fk. 2 og en halv Alb., der beboes af 8te Bønder, bliver stillet til offentlig Auction, paa bem. Mindstrupgaard, førstkommende 13de Martii Formiddag, og den Høystbydende tilslagen, om fornøyelig Bud skeer. Gaard og Gods bestaaer af overmaade god Eiendom. Til HovedGaarden kan aarlig faaes Rug 33 til 35 Tdr., Byg 8te a 10 Tdr., Havre 100 til 110 Tdr., Boghvede 10 a 11 Tdr., og avles ungefehr efter Aarets Beskaffenhed 120 til 140 Læster Høe. Græsningen er overflødig og af en særdeles Godhed, hvorpaa kan haves 70 Stude, 12 Kiør, 40 Faar og 10 a 12 Bester. Ved Hovedgaarden er en smuk ung Skov, og ellers god Tørveskiær, Gaard og Gods kan af Kiøberen tiltrædes næstkommende første May. Og om forlanges derudi for gangbar Rente blive staaende 30000 Rdlr. Jordebogen og Conditionerne bliver ved Auctionen bekiendtgjort, og forinden kan faaes til Eftersyn hos Cancellie=Raad Marcusen paa Raschgaard. Er og nogen, som betids for Auctionen underhaanden vil tilhandle sig dette Gods, kan de sig paa fornævnte Rasch Gaard anmelde. Christen Quistgaard til Ullerup paa Morsøe Land i Jylland, lader herved bekiendtgiøre, at hans Huusholderske, som er fød i Wendsyssel, navnlig Jde Marie Muldorf, sidstleden den 26de Oct. er den paa Gaarden ved Døden afgaaet, og hendes Efterladenskab strax tagen under lovlig Behandling, og som bem. Afdøde skal efter Beretning have 2de Søstere, den ene af Navn Maren Christens Datter, Muldorf, som siges skal være gift udi Trundhiem i Norge med en Skoemager, ved Navn Jens Tostropp Winter, den anden af Navn Sophie Christens Datter Muldorf, som ey vides, hvor sig opholder, desaarsage og formedelst Stervboen ikke formaaer at bekoste ordentlig Proclama, saa notificeres herved, efter den brugelig Skik og Maade, 3de Gange i de Danske Aviser, at Skiftets Foretagelse efterbem. Afdøde er berammet der paa Ullerup at skee førstkommende 30 Martii 1759, til hvilken Tid og for inden den Tid Loven befaler, Arvingerne enten selv eller Fuldmægtiger, samt Credi= og Debitorer sig vilde lade indfinde, da enhver kan vente at vederfares Ret. Da Frue Anthonette von Hadelen, Enke efter afgangne Major og Commandant von Treiden, nestleden 28de Decbr. ved Døden er afgangen paa hendes Gaard Alvestad, udi Totens Præstegield, er hendes Midler straxen paa lovlig Maade taget under Registering og Vurdering, og de løse Effecter derefter ved Auction bortsolgt; thi bekiendtgjøres dette Dødsfald 3de Postdage efter hinanden udi de danske og tydske Aviser til alle hendes Arvingers Efterretning; men i særdeleshed for 2de af hendes Søster=Sønner, Lieutenant Reinert, Frederich von Kaas, og Johann Preben von Kaas, hvoraf den første skal have opholdt sig i Holsteen, og den anden i Kiøbenhavn, at de saasnart mueligt og inden den Tid Loven foreskriver, vilde melde sig hos mig som Skifte=Forvalter, da Skiftet derefter, siden ingen Vidtløftighed i Boen findes, forderligst kan ventes sluttet. Suchestad paa Toten udi Aggershuus Stift i Norge, den 27de Jan. 1759. David Sommerfeldt, Kongel. Majestets velbestalter Cancellie=Raad og Sorenskriver over Toten, Wardahl og Birie.